Seversky SEV-3

Το Seversky SEV-3 ήταν αμερικανικό μονοκινητήριο αμφίβιο αεροσκάφος, καθώς και το πρώτο αεροσκάφος που σχεδίασε και κατασκεύασε η Seversky Aircraft Corporation.

Ανάπτυξη και σχεδιασμός
Το SEV-3 ήταν μονοπλάνο ολομεταλλικής κατασκευής το οποίο προωθούνταν από αστεροειδή κινητήρα  Wright J-6 Whirlwind μέγιστης ισχύος 420 hp. Είχε δύο κόκπιτ, διατεταγμένα εν σειρά. Το εμπρόσθιο ήταν για τον πιλότο, ενώ στο άλλο μπορούσαν να καθίσουν δύο επιβάτες. Το SEV-3 μπορούσε να έχει είτε δύο πλωτήρες οι οποίοι επιπλέον διέθεταν τροχούς, γεγονός που το καθιστούσε αμφίβιο, είτε συμβατικό σύστημα προσγείωσης.Green and Swanborough Air Enthusiast Ten, pp. 9–10.

Πραγματοποίησε την παρθενική του πτήση ως υδροπλάνο τον Ιουνίου του 1933, είχε εξαιρετικές επιδόσεις και πτητικά χαρακτηριστικά τόσο ως αμφίβιο όσο και σαν συμβατικό αεροσκάφος.Green and Swanborough Air Enthusiast Ten, p. 9. Κατασκευάστηκε σε μικρούς αριθμούς κυρίως για εξαγωγή.

Επιχειρησιακή ιστορία
Το 1933 ένα SEV-3 έθεσε το παγκόσμιο ρεκόρ ταχύτητας για εμβολοφόρα αμφίβια αεροσκάφη, ενώ στις 15 Σεπτεμβρίου 1935 ένα αεροσκάφος με κινητήρα Wright Cyclone έφθασε στην ταχύτητα-ρεκόρ των 370,8 km/h την οποία δεν ξεπέρασε άλλο αεροσκάφος αυτής της κατηγορίας για 49 χρόνια. Ο σχεδιασμός του SEV-3 επηρέασε πολλά μεταγενέστερα αεροσκάφη της εταιρείας, με κολοφώνα αυτών να αποτελεί το P-47 Thunderbolt.

Το Αεροπορικό Σώμα του Στρατού των ΗΠΑ (United States Army Air Corps, USAAC) αξιοποίησε 30 SEV-3 με συμβατικό σύστημα προσγείωσης (ονομάστηκαν BT-8) ως αεροσκάφη βασικής εκπαίδευσης.Green, William and Gordon Swanborough. "The end of the beginning...The Seversky P-35". Air Enthusiast, Ten, July–September 1979, pp. 8–9.. Υστερούσαν σε ισχύ και επιδόσεις και σύντομα αντικαταστάθηκαν από τα North American BT-9.Davis, Larry. P-35: Mini in Action (Mini Number 1). Carrollton, Texas: Squadron/Signal Publications, 1994. , p. 4.

Στις 11 Ιουνίου 1936 ένα BT-8 παραδόθηκε στον Αρχηγό του Αεροπορικού Σώματος, Oscar Westover, για προσωπική χρήση. Αντικατέστησε σε αυτό το ρόλο ένα Douglas O-38.Editors, "NEW PLANE FOR THE CHIEF OF THE AIR CORPS"  Air Corps News Letter, Information Division, Air Corps, Munitions Building, Washington, D.C., 1 July 1936, Volume XIX, Number 13, page 12.

Χρήστες
Ισπανία

Κολομβία
Πολεμική Αεροπορία της Κολομβίας

Εκδόσεις
SEV-3XAR
Εκπαιδευτικό με συμβατικό σύστημα προσγείωσης

SEV-3XLR
Έκδοση με συμβατικό σύστημα προσγείωσης

SEV-3M-WW
Αμφίβια αεροσκάφη με κινητήρες Wright Whirlwind για την Πολεμική Αεροπορία της Κολομβίας.

BT-8
Αεροσκάφος βασικής εκπαίδευσης με συμβατικό σύστημα προσγείωσης. Κατασκευάστηκαν 30 μονάδες για το Αεροπορικό Σώμα του Στρατού των ΗΠΑ (USAAC) με βάση το SEV-3XAR.

SEV-X-BT
Εκπαιδευτικό βασισμένο στο BT-8 με ανασυρόμενο σύστημα προσγείωσης. Κατασκευάστηκε ένα μονάχα SEV-X-BT διότι στον σχετικό διαγωνισμό προτιμήθηκε το ανταγωνιστικό North American BT-9.

Δείτε επίσης
 Αεροσκάφη που σχετίζονται με την ανάπτυξη του SEV-3
Seversky P-35

Παραπομπές

Βιβλιογραφία
 Green, William and Gordon Swanborough. "The End of the Beginning...The Seversky P-35". Air Enthusiast, No. 10, July–September 1979, pp. 8–21. 
 Howson, Gerald. "A Seversky in the Spanish War". Air Enthusiast, No. 18, April–July 1982, pp. 32–36. 
 The Illustrated Encyclopedia of Aircraft (Part Work 1982–1985) London: Orbis Publishing, 1985.
 Swanborough, F. G. and Peter M. Bowers. United States Military Aircraft since 1909. London: Putnam, 1963.
 Taylor, Michael J.H. Jane's Encyclopedia of Aviation. London: Studio Editions, 1989. .
 "Fast American Amphibians",  Flight, 16 November 1933

Εξωτερικοί σύνδεσμοι


Κατηγορία:Αεροσκάφη Seversky
Κατηγορία:Αμφίβια αεροσκάφη
Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου